OBAVIJEST
Grad Omiš obavještava da je u tijeku izvođenje radova radi proširenja groblja u Kučićima te se započinje sa postupcima sklapanja Ugovora o trajnom korištenju grobnog mjesta na navedenom groblju.
Proširenjem groblja predviđena je izgradnje 36 novih grobnica u zidu, u dva reda, u donjem redu sa četiri grobna mjesta, a u gornjem nivou sa pet grobnih mjesta, te 53 grobnice u zemlji sa 6 grobnih mjesta.
Grobnice u zidu će biti obložene kamenom, a grobnice u zemlji će biti izrađene sa svim hidroizolaterskim i armirano-betonskim radovima,  sa betonskim pokrivnim pločama, bez kamenog opločenja.
Svaka grobnica će imati kosturnicu.
Utvrđena je cijena grobnica kako slijedi:
· grobnica u zidu sa 4 mjesta i kosturnicom           11.000,00 EUR
· grobnica u zidu sa 5 mjesta i kosturnicom           13.500,00  EUR
· grobnica u zemlji sa 6 mjesta i kosturnicom        15.000,00 EUR.
Plaćanje je predviđeno u 3 rate, 40%  cijene grobnog mjesta nakon sklapanja ugovora, a najkasnije do 15.12.2026. godine, 30% cijene do 30.6.2027. godine i 30% cijene grobnog mjesta najkasnije do 15.12.2027. godine. 
U t.d. „Peovica“ formirana je lista zainteresiranih osoba za korištenje grobnih mjesta na groblju u Kučićima u kojoj je redoslijed utvrđen prema datumu prijave interesa.
Komunalni odjel Grada Omiša kontaktirati će telefonom zainteresirane osobe prema redoslijedu sa navedene liste počevši od 12.11.2026. godine te će svaka osoba na taj način biti obaviještena o vremenu kada treba doći u Komunalni odjel radi sklapanja Ugovora o trajnom korištenju grobnog mjesta.
Na poveznici uz ovu obavijest objavljuje se tekst Ugovora o trajnom korištenju grobnog mjesta i skica sa položajem i oznakom grobnih mjesta.
